Stedsk

1. Yn hokker tiid begjinne minsken yn de Fryske stêden op grutte skaal in foarm fan Nederlânsk/Hollânsk/Brabânsk te skriuwen en te praten?

2a. Dat wie net it Standertnederlânsk dat wy no kenne. Wat wie it wol?
2b. Ta hokker dialekt hat dat Nederlânsk him ûntwikkele?
2c. Yn hokker tiid wurdt it Standertnederlânsk foarme?

3. Der wurdt wol sein dat it Stedsk in mingfoarm fan Frysk en Nederlânsk wêze soe. Dat is net korrekt.
a. Lis út dat it Stedsk foaral Hollânsk is.
b. Wêr komme fan it Nederlânsk ôfwikende Stedske wurden lykas 'seun' en 'sundag' wei?

4. Yn it Aldfrysk waard net 'wy binne' sein, mar 'wy sint'. Hoe komt it Frysk oan it moderne 'wy binne'?

5. Yn de 18e iuw dielt it Nederlânsk yn de Fryske stêden him op yn in fariant fan de boppeklasse en ien fan de ûnderklasse. Hoe kin dat?

6a. Wie der om 1930 hinne noch in Ljouwertersk fan de boppeklasse?
6b. En hoe is dat no?

7. Hoe soe it kinne dat it Stedsk yn Fryslân hurd oan it ferdwinen is, wylst it Frysk al tsientallen jierren frij stabyl is?

8. Jonge minsken yn Ljouwert en oare Fryske stêden meitsje soms har eigen Stedsk, as se it net goed prate kinne. Wêrom soenen se dat dwaan, tinkst?